Райман Ишбаевтың сәхнәлә йырлауын ҡарап тыңлау — үҙе бер сихри тамаша. Иң тәүҙә буй-һыны, торош-килбәте, ҡараштары иғтибарҙы тарта. Мыҡты кәүҙә, оҙонса асыҡ сырай, йомшаҡ нурҙар һипкән һорғолт күҙҙәр. Киң күкрәк, мәғрур, ышаныслы баҫып тороу. Бөтә булмышынан эске көс-ғәйрәт бөркөлә. Оҙон көй йырсыһы нәҡ ошондай булырға тейештер тигән уй килә. Артистың сәхнәләге ҡиәфәтен бер һүҙ менән дөйөмләштерергә мөмкин: олпатлыҡ һәм көс-ғәйрәт. Ҡурай тауышына ҡушылып йыр башлана